text: {{Speciesbox
  |name = সাধারণ গম
  |image = Blé tendre (GRAPELLI) AO-5-cliche Jean Weber (5) (23975019962).jpg
  |image_caption = সাধারণ গমের মঞ্জরী
  |genus = ট্রিটিকাম
  |species = এস্টিভাম
  |authority = কার্ল লিনিয়াস
  |synonyms_ref =
  |synonyms = *ট্রিটিকাম স্যাটিভাম ট্রিটিকাম বূলগারা 
  }}
  
  সাধারণ গম (Triticum aestivum), যা রুটি গম নামেও পরিচিত, এটি একটি চাষ করা গমের প্রজাতি। Excellent resource for 20th century plant breeding. বিশ্বব্যাপী উৎপাদিত প্রায় ৯৫% গম সাধারণ গম; এটি সকল ধরনের ফসল ও খাদ্যশস্যের মধ্যে সবচেয়ে বেশি পরিমানি চাষ হয় এবং সর্বোচ্চ আর্থিক ফলন হয়।
  
   গম ও এর জাতসমূহের নামকরণ এবং সংজ্ঞা
  মানুষের বাছাই করা গমের অসংখ্য ধরন বিকশিত হয়েছে। এই বৈচিত্র্যটি জিনগত এবং অঙ্গসংস্থানগত উভয় বৈশিষ্ট্যের উপর ভিত্তি করে নামের সাথে গমের নামকরণে বিভ্রান্তি সৃষ্টি করে। আরও তথ্যের জন্য গমের শ্রেণীবিন্যাস দেখুন।
  
  সাধারণ জাতসমূহের তালিকা
   'অ্যালবিমন্টেে' 
   'ম্যানিটাল' 
  
  বিবর্তন
  
  রুটি গম একটি অ্যালোহেক্সাপ্লয়েড (ছয় সেট ক্রোমোজোম বিশিষ্ট একটি অ্যালোপোলিপ্লয়েড: তিনটি পৃথক প্রজাতির প্রতিটি থেকে দুটি সেট)। ক্রোমোজোমের ছয় সেটের মধ্যে দুটি ট্রিটিকাম ইউরার্টু (এইকর্ন গম) এবং দু'টি এজিলপ্স স্পেলটোইড থেকে আসে। এই স্বতঃস্ফূর্ত সংকরকরণ ৫৮০,০০০-৮২০,০০০ বছর আগে ট্রিটিকাম টুরগিডাম (ডুরুম গম) উদ্ভব করেছিল। শেষ দুই সেট ক্রোমোজোম ২৩০,০০০–৪৩০,০০০ বছর আগে বুনো ছাগল-ঘাস এজিলপস টাউসি থেকে এসেছে।
  
  মাড়াই মুক্ত গম স্পেল্ট এর সাথে ঘনিষ্ঠভাবে সম্পর্কিত। স্পেল্ট এর সাথে এজিলপস টাউসির জিন রুটি গমকে বেশিরভাগ গমের চেয়ে বেশি ঠান্ডা সহ্য করার সামর্থবান করেছে এবং এটি পৃথিবীর শীতকালীন অঞ্চলে জন্মে।
  
  ইতিহাস
  
  প্রারম্ভিক হলোসিন যুগে সাধারণ গম প্রথম পশ্চিম এশিয়ায় চাষ হয়েছিল এবং সেখান থেকে প্রাগৈতিহাসিক যুগে উত্তর আফ্রিকা, ইউরোপ এবং পূর্ব এশিয়ায় ছড়িয়ে পড়েছিল। অনাবৃত গম (ট্র্রিটিকাম এস্টিভাম/ডুরুম/টুরগিডাম সহ) ১০০ খ্রিস্টপূর্বাব্দ থেকে শুরু করে ৩০০ খ্রিস্টাব্দ সময়কালের রোমান কবরস্থানে পাওয়া গেছে।
  
  ষোড়শ শতাব্দীতে স্পেনীয় মিশনারিরা প্রথম উত্তর আমেরিকায় গম নিয়ে আসে, তবে ১৮৭০ এর দশকে প্রেইরিতে উপনিবেশ স্থাপনের সময় থেকে শস্যের প্রধান রফতানিকারক হিসাবে উত্তর আমেরিকার ভূমিকা ছিল। প্রথম বিশ্বযুদ্ধের সময় রাশিয়া থেকে শস্য রফতানি বন্ধ হওয়ায় কানসাসে শস্যের উৎপাদন দ্বিগুণ পরিমান বৃদ্ধি পায়।
  
  বিশ্বব্যাপী রুটি গম আধুনিক শিল্প বেকিংয়ের সাথে ভালভাবে খাপ খাইয়ে নিয়েছে এবং এটি অন্যান্য গম, বার্লি এবং রাই প্রজাতির অনেকগুলিকে বাস্তুচ্যুত করেছে যেগুলি বিশেষকরে ইউরোপে রুটি তৈরির জন্য ব্যবহৃত হত।
  
  উদ্ভিদ প্রজনন
  
  আধুনিক গমের জাতগুলি খাট কান্ডের জন্য বেছে নেওয়া হয়েছে, এটি আরএইচটি বামন জিনের ফলাফল যা উদ্ভিদ কোষ দীর্ঘায়নকারী হরমোন গিবারেলিক অ্যাসিডের প্রতি গাছের সংবেদনশীলতা হ্রাস করে। ১৯৬০ এর দশকে জাপানে নরম্যান বোরলাউগ আরএইচটি জিন আধুনিক গমের জাতগুলিতে স্থাপন করে নরিন ১০ জাতের গম উদ্ভাবন করেন ।খাট কান্ড গুরুত্বপূর্ণ কারণ উচ্চ মাত্রায় রাসায়নিক সার প্রয়োগের ফলে কান্ড খুব বেশি বৃদ্ধি পেতে পারে যার ফলস্বরূপ কাণ্ড ধসে পড়ে। কান্ডের উচ্চতা সমান হয় যা আধুনিক ফসল সংগ্রহের পদ্ধতির জন্য গুরুত্বপূর্ণ।
  
  সাধারণ গমের অন্যান্য ধরন
  
  কমপ্যাক্ট গম (যেমন ক্লাব গম ট্রিটিকাম কমপ্যাক্টাম, তবে ভারতে টি. স্ফেরোকোকাম) সাধারণ গমের সাথে নিবিড়ভাবে সম্পর্কিত, তবে এর চেয়ে আরও কমপ্যাক্ট শীষ রয়েছে। তাদের খাট কান্ড অণুমঁঞ্জরীগুলিকে একত্রে গুচ্ছাকারে রাখে। কমপ্যাক্ট গমকে প্রায়শই তাদের নিজস্ব সঠিক প্রজাতির তুলনায় উপ-প্রজাতি হিসাবে বিবেচনা করা হয় (এইভাবে টি. অ্যাস্টিভাম'' উপপ্রজাতি কমপ্যাক্টাম)।
  
  তথ্যসূত্র
  
  আরও দেখুন 
   চাষকৃত উদ্ভিদের নামকরণের আন্তর্জাতিক কোড
  
  বিষয়শ্রেণী:গমের জাত
  বিষয়শ্রেণী:এশিয়ার ঔষধি উদ্ভিদ
  বিষয়শ্রেণী:১৭৫৩ সালে বর্ণনাকৃত উদ্ভিদ
title: সাধারণ গম